Nr. L 56/26 De Europæiske Fællesskabers Tidende 3. 3. 83 KOMMISSIONEN KOMMISSIONENS BESLUTNING af 15. februar 1983 om veterinærpolitimæssige bestemmelser og udstedelse af sundhedscertifikat ved indførsel af fersk kød fra Island (83/84/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veteri- nærpolitimæssige problemer i forbindelse med indførsel af kvæg og svin samt fersk kød fra tredjelande (!), senest ændret ved direktiv 81/476/ EØF (?), særlig artikel 16, og ud fra følgende betragtninger : Sundhedssituationen hos dyr i Island er, som det er konstateret under et besøg aflagt af en EF-veterinærde- legation, udmærket, stabil og under fuldstændig kontrol af velstrukturerede og velorganiserede veteri- nærtjenester, især hvad angår sygdomme, der kan over- føres gennem kød; Islands veterinærmyndigheder har desuden bekræftet, at Island har været fri for kvægpest og mund- og klovesyge i mindst 12 måneder, og at der ikke er blevet vaccineret mod disse sygdomme i denne periode ; Islands veterinærmyndigheder har påtaget sig at underrette Kommissionen og medlemsstaterne pr. telex eller telegram inden 24 timer, såfremt der konstateres tilfælde af de nævnte sygdomme, eller det vedtages at vaccinere mod dem ; de veterinærpolitimæssige bestemmelser og udstedelsen af sundhedscertifikat bør tilpasses til sund- hedssituationen i det pågældende tredjeland ; (!) EFT nr. L 302 af 31. 12. 1972, s. 28. (?) EFT nr. L 186 af 8. 7. 1981, s. 20. de i denne beslutning fastsatte foranstaltninger er i overensstemmelse med udtalelse fra Den stående Vete- rinærkomité — VEDTAGET FØLGENDE BESLUTNING : Artikel 1 Medlemsstaterne giver tilladelse til indførsel fra Island af fersk kød af kvæg, får, geder og enhovede husdyr, som opfylder kriterierne i det som bilag vedføjede sundhedscertifikat, der skal ledsage sendingen. Artikel 2 Denne beslutning finder ikke anvendelse på kirtler og organer, der indføres med bestemmelseslandes tilla- delse til fremstilling af pharmaceutiske produkter. Artikel 3 Denne beslutning anvendes fra den 1. august 1983. Artikel 4 Denne beslutning er rettet til medlemsstaterne. Udfærdiget i Bruxelles, den 15. februar 1983. På Kommissionens vegne Poul DALSAGER Medlem af Kommissionen